《离三节镇日色正盛顷间云起阳乌不见终日清凉》
宋代·郭印

忽讶云峰合，浑忘暑气侵。
垂天真有意，笼日岂无心。
行旅人人悦，空山处处阴。
更期头上黑，相送到溪林。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。